Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet til fordel for rehabilitering og genopbygning af Irak i henhold til punkt 24 i den interinstitutionelle aftale af 6. maj 1999

(forelagt af Kommissionen)

BEGRUNDELSE

Kommissionen foreslår, at støtten til stabiliserings- og genopbygningsprocessen i Irak, der blev indledt i 2003 og 2004, videreføres som et af Kommissionens vigtigste eksterne ansvarsområder i 2005. Til det formål afsættes der et beløb på 200 mio. EUR på 2005-budgettet, hvoraf 190 mio. EUR skal udnyttes under artikel 19 08 07 "Støtte til rehabilitering og genopbygning af Irak" og 10 mio. EUR under artikel 19 04 03 "Udvikling og konsolidering af demokratiet og retsstaten - Overholdelse af menneskerettighederne og de grundlæggende frihedsrettigheder". Disse beløb vil blive finansieret gennem omplacering og anvendelse af den eksisterende margen under loftet i udgiftsområde 4 "Eksterne foranstaltninger" i det finansielle overslag og gennem anvendelse af fleksibilitetsinstrumentet med 115 mio. EUR.

Europa-Parlamentet og Rådet anmodes derfor om at vedtage dette forslag til afgørelse.

Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet til fordel for rehabilitering og genopbygning af Irak i henhold til punkt 24 i den interinstitutionelle aftale af 6. maj 1999

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [1], særlig punkt 24,

[1] EFT C 172 af 18.6.1999, s. 1.

under henvisning til forslag fra Kommissionen [2], og

[2] EFT C af , s. .

ud fra følgende betragtning:

Kommissionen foreslår, at støtten til stabiliserings- og genopbygningsprocessen i Irak, der blev indledt i 2003 og 2004, videreføres som et af Kommissionens vigtigste eksterne ansvarsområder i 2005. Til det formål afsættes der et beløb på 200 mio. EUR på 2005-budgettet, hvoraf 190 mio. EUR skal udnyttes under artikel 19 08 07 "Støtte til rehabilitering og genopbygning af Irak" og 10 mio. EUR under artikel 19 04 03 "Udvikling og konsolidering af demokratiet og retsstaten - Overholdelse af menneskerettighederne og de grundlæggende frihedsrettigheder". Disse beløb vil blive finansieret gennem omplacering og anvendelse af den eksisterende margen under loftet i udgiftsområde 4 "Eksterne foranstaltninger" i det finansielle overslag og gennem anvendelse af fleksibilitetsinstrumentet med 115 mio. EUR -

TRUFFET FØLGENDE AFGØRELSE:

Artikel 1

På Den Europæiske Unions almindelige budget for regnskabsåret 2005 (i det følgende benævnt "2005-budgettet") skal fleksibilitetsinstrumentet udnyttes til fremskaffelse af 115 000 000 EUR i forpligtelsesbevillinger.

Dette beløb skal anvendes til finansiering af støtten til rehabilitering og genopbygning af Irak opført under udgiftsområde 4 "Eksterne foranstaltninger" i det finansielle overslag under artikel 19 08 07 i 2005-budgettet.

Artikel 2

Denne afgørelse offentliggøres i Den Europæiske Unions Tidende samtidig med 2005-budgettet.

Udfærdiget i Bruxelles, den

På Europa-Parlamentets vegne På Rådets vegne

Formand Formand